《次韵谢董君读予诗稿》
元代·方回

宇宙茫茫战马尘，中原文献不无人。
诗裁彩笔天公妒，书拥青灯夜气神。
簁雨簸风六月冷，磔云裂雾千峰新。
何当君病早勿药，共倒松阴百瓮春。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。